b'\n_START_ARTICLE_\nAnton Ferlinz\n_START_SECTION_\n\xc5\xbdivljenje in delo\n_START_PARAGRAPH_\nBil je sin mariborskega \xc5\xbeupana I.J. Ferlinza. Leta 1817 se je poro\xc4\x8dil z vdovo knjigoveza Merzingerja, ter nadaljeval prevzeto obrt. Ko je oktobra 1844 prevzel to podjetje njegov najstarej\xc5\xa1i sin Edvard (* 29. nov. 1817, \xe2\x80\xa0 17. marca 1874), je o\xc4\x8de odprl novo knjigoveznico in trgovino s papirjem. To podjetje je vodil do 1876, ko ga je s hi\xc5\xa1o vred izro\xc4\x8dil sinu Ferdinandu (* 9. okt. 1848). V predmar\xc4\x8dni dobi, ko v Mariboru \xc5\xa1e ni bilo prave knjigarne in so se s knjigotr\xc5\xa1tvom bavili knjigovezi, je Ferlinz zalo\xc5\xbeil nekaj slovenskih knjig. Njegovi sinovi Edvard, Anton (* 13. maja 1819, \xe2\x80\xa0 29. dec. 1867) in Ferdinand so bili vsi knjigovezi, slovenskih knjig pa ni izdajal nobeden.'